Η ηλεκτρονική αίτηση μεταβίβασης αυτοκινήτου, ήρθε να απλουστεύσει την διαδικασία μεταβίβασης και να μειώσει στο ελάχιστο τις ενέργειες που πρέπει να κάνει ο αγοραστής και ο πωλητής. Ας δούμε τα πλεονεκτήματα της διαδικασίας:
Η συλλογή και ο έλεγχος των απαραίτητων δικαιολογητικών, γίνεται αυτόματα.
Καταργείται η προσκόμιση των δικαιολογητικών και άρα ο πωλητής δεν χρειάζεται να επισκεφθεί κάποια υπηρεσία.
Ο αγοραστής μπορεί να κυκλοφορήσει αλλά και να ασφαλίσει το υπο μεταβίβαση όχημα, με την βεβαίωση υποβολής αιτήματος και πλήρωσης των προϋποθέσεων για την μεταβίβαση του οχήματος.
Ο αρμόδιος υπάλληλος πραγματοποιεί εύκολα και γρήγορα τον έλεγχο των στοιχείων.
Διαφανής διαδικασία, κατά την οποία ο υποψήφιος αγοραστής έχει πρόσβαση σε όλα τα στοιχεία του αυτοκινήτου όπως τον αριθμό πλαισίου, την ημερομηνία πρώτης άδειας και την ημερομηνία εισαγωγής στη χώρα.